**savivaldybės Bendruomenės sveikatos tarybos**

**POSĖDŽIO PROTOKOLAS**

2015-06- Nr.

Klaipėda

Posėdis įvyko 2015-06-03, prasidėjo 14.30 val.

Bendruomenės sveikatos tarybos (BST) pirmininkas Artūras Razbadauskas.

Posėdžio sekretorė Janina Asadauskienė .

Dalyvauja tarybos nariai: J. Grubliauskienė, S. Liekis, A. Šiukšta, A.Slatvickis, A.Meiraitė, V.Valevičius, J.Beniušytė.

Kviestiniai svečiai: prof. A.Jurgutis, Klaipėdos universiteto Sveikatos mokslų fakulteto Sveikatos tyrimų ir inovacijų mokslo centro direktorius

**DARBOTVARKĖ:**

1. NST išvažiuojamojo posėdžio Šiauliuose ,,Dėl savivaldybių bendruomenių sveikatos tarybų vaidmens stiprinimo formuojant savivaldybių visuomenės sveikatos politiką“ apžvalga. ( prof. A.Razbadauskas)

2. Informacija apie VSRSP  projektų rėmimo (dalinio finansavimo) konkursą ir  rezultatus. (J.Asadauskienė)

3. Einamieji klausimai.

3.1.Dėl Asociacijos „Pozityvus gyvenimas“ projekto „Prieinamos paslaugos – ŽIV kontrolės ir socialinės atskirties mažinimo garantas“ įtraukimo į į ES finansuojamus projektus per Klaipėdos regiono plėtros planą.

3.2.Dėl dalyvavimo projekte „Jaunimui palankių sveikatos priežiūros paslaugų savivaldybėse prieinamumo ir kokybės gerinimas įdiegiant jaunimui palankių sveikatos priežiūros paslaugų teikimo modelį“

Tarybos nariai darbotvarkei pritarė.

**1. SVARSTYTA.** NST išvažiuojamojo posėdžio Šiauliuose ,,Dėl savivaldybių bendruomenių sveikatos tarybų vaidmens stiprinimo formuojant savivaldybių visuomenės sveikatos politiką“ apžvalga

Prof. A.Razbadauskas pateikė informaciją apie Šiauliuose įvykusį išvažiuojamąjį Nacionalinės sveikatos tarybos posėdį, kuriame jis skaitė pranešimą „Bendruomenės sveikatos taryba – patirtis, problemos, iššūkiai“ apie Klaipėdos BST patirtį ( pridedama), bei tyrimo , atlikto prof. A.Zaborsko ir A.Monkauskaitės 1997-2007m. apie BST veiklą Lietuvoje rezultatus ir pokyčius iki šiol. Išlieka nuomonė, kad, kaip ir 2008m., Klaipėdos BST veikla vertintina kaip gerosios praktikos pavyzdys ir šiuo metu.

**NUTARTA:**

Informacija išklausyta.

**2. SVARSTYTA.** Informacija apie VSRSP  projektų rėmimo (dalinio finansavimo) konkursą ir  rezultatus

J. Asadauskienė supažindino su projektų rėmimo ( dalinio finansavimo) konkurso rezultatais. Buvo gauta 14 paraiškų. Vertinimo komisijai, sudarytai administracijos direktoriaus įsakymu, pateikta vertinti 13paraiškų ( viena paraiška neatitiko reikalavimų).Paraiškų teikėjai daugiausiai socialinės srities organizacijos, projektai silpnoki. Paraiškų pateikta už 51000 Eur., asignavimų projektų rėmimui skirta 16075Eur.Poreikis tenkintinas tik apie 30proc.

BST nariai diskutavo apie lėšų skirstymo principą, siūlo komisijai realiai įvertinti projektų paraiškose prašomą lėšų pagrįstumą pagal veiklas.

**NUTARTA:** .

Prašyti Visuomenės sveikatos biurą organizuoti seminarą dėl programų rengimo paramai gauti NVO, daugiau dirbančioms sveikatos srityje ir įsisteigusioms pagal susirgimus.

Bendru sutarimu

**3. Einamieji klausimai.**

**3.1. SVARSTYTA**. Dėl Asociacijos „Pozityvus gyvenimas“ projekto „Prieinamos paslaugos – ŽIV kontrolės ir socialinės atskirties mažinimo garantas“ įtraukimo į į ES finansuojamus projektus per Klaipėdos regiono plėtros planą.

J. Asadauskienė supažindino su raštu gautu iš asociacijos „Pozityvus gyvenimas“ dėl projekto „Prieinamos paslaugos – ŽIV kontrolės ir socialinės atskirties mažinimo garantas“ įtraukimo į į ES finansuojamus projektus per Klaipėdos regiono plėtros planą. Projektas svarstytas savivaldybės Strateginės plėtros grupėje, kuri nepritarė projekto įtraukimui į ES finansuotinų projektų sąrašą.

BST nariai išdiskutavo numatomų veiklų pagrįstumą. Atkreiptas dėmesys, kad nepakankama situacijos analizė dėl paslaugų poreikio ŽIV infekuotiems asmenims Klaipėdoje. Įvardintas „Kompleksinių bazinių paslaugų“ turinys analogiškas žalos mažinimo programų turiniui. Šiuo metu vykdomos Klaipėdoje žalos mažinimo programos poreikį tenkina. Pritarta, kad reikėtų plėsti paslaugų spektrą, taikant atvejo vadybos metodą šiuo metu veikiančios programos pagrindu. Paslaugų prieinamumo ir paslaugų kokybės tyrimas turėtų būti nacionalinio lygmens institucijos kompetencijos prerogatyva.

**NUTARTA:**

Nepritarti projekto „Prieinamos paslaugos – ŽIV kontrolės ir socialinės atskirties mažinimo garantas“ įtraukimui į ES finansuojamų projektų per Klaipėdos regioninės plėtros planą.

Bendru sutarimu.

**3.2. SVARSTYTA.** Dėl dalyvavimo projekte „Jaunimui palankių sveikatos priežiūros paslaugų savivaldybėse prieinamumo ir kokybės gerinimas įdiegiant jaunimui palankių sveikatos priežiūros paslaugų teikimo modelį“ ( toliau JPSPP )

J.Grubliauskienė supažindino su Sveikatos apsaugos ministro įsakymu patvirtintomis Norvegijos mechanizmo programos priemonės „Jaunimui palankių sveikatos priežiūros paslaugų savivaldybėse prieinamumo ir kokybės gerinimas įdiegiant jaunimui palankių sveikatos priežiūros paslaugų teikimo modelį“ gairėmis, paskelbtas kvietimas teikti paraiškas iki birželio 29d.Priemonės tikslas įdiegti šį modelį, atitinkantį savivaldybės poreikius. Privalomos veiklos yra: JPSPP koordinacinio centro ir atvejo vadybos funkcijos įvedimas ir palaikymas, algoritmų prioritetinėse JPSPP teikimo srityse adaptavimas, savivaldybės lygmens Jaunimo sveikatos interneto portalo administravimas.

A.Razbadauskas informavo, kad Klaipėdos universitetas galėtų taip pat būti partnerių ir prisidėti prie projekto veiklų.

BST nariai diskutavo apie JPSPP koordinacinio centro vietą, projekto parengimo laiku galimybes ir reikalingus priimti sprendimus.

**NUTARTA:**

1.Pritarti dalyvavimui Norvegijos mechanizmo programos priemonės „Jaunimui palankių sveikatos priežiūros paslaugų savivaldybėse prieinamumo ir kokybės gerinimas įdiegiant jaunimui palankių sveikatos priežiūros paslaugų teikimo modelį“ programų konkurse.

2.Rengti tarybos sprendimo projektą „Dėl pritarimo teikti projekto „Jaunimui palankių sveikatos priežiūros paslaugų teikimo modelio diegimas Klaipėdos miesto savivaldybėje“ paraišką ir teikti tarybos nario vardu.

Posėdis baigtas 17.30 val.

BST pirmininkas Artūras Razbadauskas

Posėdžio sekretorė Janina Asadauskienė